<classify> Muigizaji wa Bongo Movie Esha Buheti 36 ameeleza jinsi alivyokutana na ugumu wa maisha na kujikuta analala katika vituo vya daladala. Maisha yalienda vibaya ilifika wakati ilibidi nitoroke nyumbani kwa ndugu zangu kutokana na maisha niliyokuwa napitia. Nikawa nalala kwenye barabara, vituo vya daladala nimepitia maisha magumu sana watu hawajui, Alisema aliolewa mwaka 2008 ndoa yake kwa sasa ina miaka 11 na mahari yake alilipiwa Sh 500,000 na ana watoto wawili. Akielezea maisha yake anasema tukio la msiba wa mama yake zilikuja familia mbili kila mmoja akidai huyo ni mtoto wao. Sijui bibi yangu alichanganya wanaume na kuwajulishe wote kuwa ni mtoto wao kulitokea mvutano ambao ulinitaka nichague upande, alisema Esha. Alisema mama yake alifariki kabbla ya kumaliza kidato cha nne na ndipo ugumu wa maisha yake yalipoanza Maisha kuanzia hapo yalikuwa mabaya sana maana tegemeo langu amefariki, alisema Msanii huyo alisema tangu amezaliwa hajawahi kumjua baba yake japo aliambia yupo Mombasa. Alisema hajisikii kumtafuta kwa kuwa baba yake hakuona umuhimu wake, hivyo na yeye hajaona umuhimu wa kumtafuta.  <topic>: burudani 